《红崖山春望》
明代·胡庭兰

万树晴光淑气催，行春一马独徘徊。云移玉笋空中出，日映仙葩镜里来。

极浦绿烟川草遍，小桥红阵野棠开。莫伤戎事淹衣剑，且把年芳入酒杯。

作者简介：胡庭兰，或作胡廷兰，字伯贤，号桐江。增城人。曾师事王希文。明世宗嘉靖二十八年（一五四九）解元，二十九年（一五五〇）进士。授南京户部主事，迁北京陕西司员外郎，万历八年（一五八○）督学闽中，时倭寇围福州，廷兰守城破寇有功，而忌者议其越俎代庖，乃以佥事整饬，兵备云南。以监军指挥擒贼，功尤大。因忌者构陷，遽移疾归，遂不复出。。著有《相江集》。明郭棐《粤大记》卷一八、清道光《广东通志》卷二八一有传。